Rui Koşta
Rui Koşta (29 mart 1972, Amadora[d], Lissabon dairəsi[d]) — Portuqaliyalı keçmiş futbolçu. Hazırda "Benfika" klubunun prezidenti. Koşta karyerasının böyük hissəsini Portuqaliyanın "Benfika" və İtaliyanın "Milan" və "Fiorentina" klublarında keçirib. Portuqaliya milli futbol komandasında 94 oyun keçirib. Dünya futbolunun ən yaxşı yarımmüdafiəçilərindən biri və Portuqaliyanın bütün dövrlər üzrə ən yaxşı oyunçularından biri kimi qəbul edilir.. Koşta adətən hücumameyilli yarımmüdafiəçi kimi oynayırdı və xüsusilə əla texnikası, oyun quruculuğu qabiliyyəti, meydanı əla görmə və yarımmüdafiədən qol vurmaq bacarığı ilə tanınırdı.